| Sepiolídeos |
| --- |
| *Sepiola atlantica* |
| Clasificación científica |
| 

|  |  |
| --- | --- |
| Reino: | Animalia |
| Filo: | Mollusca |
| Clase: | Cephalopoda |
| Subclase: | Coleoidea |
| Superorde: | Decapodiformes |
| Orde: | **Sepiolida**Fioroni, 1981 |

 |
| Familias |
| * Idiosepiidae
* Sepiolidae
 |

Os **sepiolideos** (*Sepiolida*, Fioroni 1981) son unha orde de moluscos cefalópodos, estreitamente relacionados coas xibas (orde Sepiida).

Morfoloxía
----------

Son animais de pequeno tamaño, entre 1 e 8 cm de lonxitude, cun corpo redondeado (a diferenza das xibas, que o teñen ovalado) e dúas aletas circulares a ámbolos lados do manto.

Carecen de cuncha interna ou téñena rudimentaria, de natureza quitinosa. Teñen, como as xibas, oito brazos curtos e dous tentáculos longos, con ventosas esféricas; os tentáculos son retráctiles e acóllense nunhas bolsas que posúen na cabeza.

Hábitat e bioloxía
------------------

*Euprymna berryi* de Timor Leste
Son animais bentónicos e peláxicos, e viven preferentemente en augas litorais superficiais, sobre todo nos océanos Pacífico e Índico, pero tamin hai especies comúns no Atlántico e o Mediterráneo, como é o caso de *Sepiola rondeleti*.

Canto ás prácticas reprodutivas, as femias depositan os ovos en paquetes de 1 a 400, que cobren con area e abandonan.

Os membros desta orde teñen unha relación simbiótica cunha bacteria bioluminescente *Vibrio fischeri*, presente na auga circundante e que comeza xa no momento da eclosión. A bacteria alóxase nun órgano especial do manto e a luz que emite permite ó animal ocultarse no contorno.

Taxonomía
---------

Coñécense unhas 70 especies distribuídas en 17 xéneros nunha única familia (WORMS):

* Familia Sepiolidae
	+ Xénero *Amphorateuthis* Young, Vecchione & Roper, 2007
	+ Xénero *Austrorossia* Berry, 1918
	+ Xénero *Choneteuthis* Lu & Boucher-Rodoni, 2006
	+ Xénero *Euprymna* Steenstrup, 1887
	+ Xénero *Heteroteuthis* Gray, 1849
	+ Xénero *Inioteuthis* Verrill, 1881
	+ Xénero *Iridoteuthis* Naef, 1921
	+ Xénero *Nectoteuthis*
	+ Xénero *Neorossia* von Boletzky, 1971
	+ Xénero *Rondeletiola* Naef, 1921
	+ Xénero *Rossia* Owen, 1834
	+ Xénero *Semirossia* Steenstrup, 1887
	+ Xénero *Sepietta* Naef, 1912
	+ Xénero *Sepiola* Leach, 1817
	+ Xénero *Sepiolina* Naef, 1912
	+ Xénero *Stephanoteuthis*
	+ Xénero *Stoloteuthis* Verrill, 1881

En Galicia
----------

Os exemplares desta orde péscanse e comercialízanse en Galicia cos nomes de *chopiño* e *choquiño*; en castelán *sepiolas* e *globitos*.

Segundo Rosa Ramonell en Galicia son relativamente frecuentes as seguintes especies:

* *Rossia macrosoma*
* *Sepiola atlantica*
* *Sepieta oweniana*
* *Rondeletiola minor*

Véxase tamén
------------

### Bibliografía

* RAMONELL, Rosa: *Guía dos mariscos de Galicia*. Galaxia, Vigo 1985.
* RÍOS PANISSE, M. Carmen: *Nomenclatura de la flora y fauna marítimas de Galicia (Invertebrados y peces)*. *Anejo* 7 (1977) de *Verba*.

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Sepiolídeos*** |

* Ficha en World Register of Marine Species

|  |  |
| --- | --- |
| Control de autoridades | 
* Wd: Q244417
* AAT: 300310167
* GEC: 0275495
* MAG: 2776274562

 |

|  |  |
| --- | --- |
| Identificadores taxonómicos | 
* Dyntaxa: 3000133
* EOL: 2331
* Fossilworks: 62224
* GBIF: 458
* iNaturalist: 143625
* ITIS: 555708
* NBN: NHMSYS0000066723
* NCBI: 551288
* WoRMS: 157033

 |